પવઈની એક હૉસ્પિટલમાં સારવાર આપવાને બદલે સારવારનો ખર્ચ સમજાવવામાં જ હૉસ્પિટલના ડૉક્ટરોએ ત્રણથી ચાર કલાક કાઢી નાખ્યા હતા એમ જણાવતાં સલીમ મકરાણીએ કહ્યું હતું કે ‘અમારામાંથી જે લોકો ગંભીર રીતે ઈજા પામ્યા હતા તેમને અમે નજીકની હૉસ્પિટલમાં લઈ ગયા હતા, પરંતુ આ હૉસ્પિટલના ડૉક્ટરો માનવતા ભૂલી ગયા હતા. તેમણે બનાવની ગંભીરતાને ધ્યાનમાં લીધી જ નહીં. ફક્ત સારવારના ખર્ચનો અંદાજ કાઢવામાં સમય બગાડ્યો હતો. આખરે થાકીને અમે ૫૦૦ રૂપિયા ચૂકવીને ત્યાંથી અમારા પરિવારના સભ્યોને પહેલાં ઘાટકોપરની રાજાવાડી હૉસ્પિટલમાં અને ત્યાર બાદ અંબાણી હૉસ્પિટલમાં ટ્રાન્સફર કર્યા હતા.’